Sokoł Ralbicy/Hórki II
– Módro-běli Njeswačidło 2:3 (1:3)
Zestawa domjacych: Měškank – M. Matka (59. Bogusz), Kř. Matka, Zynda, Róbl, Rawš (32. Bejmak), Wałda, Šołta, Šmit, Kobalc (73. Šěn), Bejma
Kak je druhe mustwo Sokoła Ralbicy/Hórki hru přěhrało, wone same tak prawje njewě. Z Bosćijom Bejmu, Antoniusom Wałdu, Křesćanom Matku a Křesćanom Bejmakom wupomhachu hnydom štyrjo potencielni koparjo prěnjeho zastupnistwa Sokoła. Zažne nawjedowanje Módro-běłych w 15. min. hosćom jara tyješe. Woni stupichu so hłuboko do swójskeho pola a spytachu přez kontery wuspěch žnjeć. Tale taktika so tež połnje wudani. Po poł hodźinje foulowaše sokołski kapitan Heiko Zynda hóstneho nadběhowarja w šěsnatce, štož wjedźeše k jědnatce. Denis Meier ju wěsće přetwori a hižo steješe 0:2. Sokoł pak dale wojowaše a docpě hnydom na to přez Matku 1:2. Při tym so Tomaš Rawš njezbožownje zrani. Za njeho zaskoči hižo mjenowany Bejmak, kiž postara so wo sylne nadběhi na Njeswačanske wrota. Faktisce z wothwizdanjom pak ležeše bul znowa w Měškankowej klětce, a hosćo dźěchu z wěstym předskokom 1:3 do kabiny.
som_Latn ces_Latn szl_Latn szl_Latn